# Intro til Systemudviklingsmetode, Procesmodel med mere

## Systemudviklingsmetode

Det er vigtigt at skelne mellem Systemudviklingsmetode (metodology) og procesmodel. Der er en del begrebsforvirring på nettet, og I vil ofte opleve at procesmodel bliver omtalt som systemudviklings metode.

Den definition af systemudviklingsmetode som vi følger og som, I skal være skarpe på til eksamen er den teoretisk-videnskabelige definition som Avison og Fitzgerald (2008) definere nedenfor.

*System development methology:*

*A collection of procedures, tecniques, tools, and documentation aids which will help the system developpers in their efforts to implement a new informations system. A methodology will consist of phases, themselves consiting of subphases, which will guide the system developers in their choice of the technique that might be appropriate at each stage of the project and also help them plan, manage, control, and evaluate information system projects. (Avison & Fitzgerald s. 24, 2008)*

En systemudviklingsmetode er altså en helt konkret fremgangsmåde, fra start til slut som er fokuseret på at skabe et informationssystem.

## Procesmodel

En procesmodel er derimod en overordnet struktur for vores proces, som forholder sig til, hvilken rækkefølge vi gør tingene i, og hvordan vi overordnet tilgår vores arbejde. Systemudviklingsmetoden har som oftest procesmodellen som en ovenstående tilgang.

## Fokusområder

En systemudviklingsmetode skal have fokus på flere områder, det er det som Avison og Fitzgerald definerer som *plan, manage, control and evaluate informations system projekts.* Disse *fokusområder* skal vi have styr på når vi vælger systemudviklingsmetode.

I bogen Beginning Software Engineering (BSE) (2015) af Rod Stephens udvider han fokusområderne til at omhandle opstart/projektstyring, kravindsamling, high level design, low level design, programmering (Development), test, udrulning og vedligehold. Det er disse fokusområder, som I skal have styr på når I vælger systemudviklingsmetode. Det er ikke alle systemudviklingsmetoder, der forholder sig til alle fokusområderne, men I skal have en plan for, hvordan I så håndtere de fokusområder, som systemudviklingsmetoden ikke i talesætter.

## Teknikker og værktøjer

Avison og Fitzgerald definerer også teknikker og værktøjer som en vigtigdel af systemudviklingsmetoden.

Teknikker er generiske beskrivelser af, hvad vi gør, og hvad vi ønsker at opnå med det. F.eks. hvis man vil lave et diagram, der på et konceptuelt plan beskriver de informationer, som skal behandles i systemet.

Værktøjer er en praktisk beskrivelse af, hvordan teknikken skal udføres, dem kender i bl.a. fra UML. Et eksempel på to forskellige værktøjer til at udføre ovenstående teknik er enten Objektmodellen eller Domænemodellen.

Og som I ved fra jeres tidligere arbejde med forskellige teknikker og værktøjer er sporbarhed mellem de fortagende handlinger et must, for at bibeholde kvaliteten gennem hele udviklingsprojektet.