**En god strategi:**

En god strategi forholder sig til projektets mål og vilkår. At udforme en strategi er i høj grad en kreativ proces, men med et udgangspunkt. Når man har identificeret projektets særlige styrker og svagheder skal man udforme en strategi der forholder sig til disse. Det er ikke muligt at lave en strategi, som forholder sig til alle styrker og svagheder, derfor designes strategien, så den tager hånd om de største svagheder og udnytter de største styrker.

Udformningen af en strategi udføres i fire trin:

1. Analyser særlige mål og vilkår (TURBO)
2. Overvej strategiske beslutninger
3. Afvej svagheder
4. Sammenfat strategi

Når strategien skal sammenfattes kan man læne sige op ad Munk Madsens fire tegn på en god strategi:

* En enkel formulering; 1-5 slagord; strategien må ikke udarte til at være projektlederens huskeseddel.
* Strategien skal være et logisk svar på projektets mål og særlige vilkår
* Strategien skal mest muligt bygge på kendte og velprøvede elementer
* Strategien skal ligge inden for projektets formåen; det er en usund strategi, der forudsætter, at personer uden for projektet pludselig skal ændre adfærd.

|  |  |  |  |
| --- | --- | --- | --- |
| ***Mål og vilkår*** | ***Særlige styrker*** | ***Særlige svagheder*** | ***Mulige beslutninger (Strategielementer)*** |
| ***Teknikken*** |  | Ny teknologi | Hurtig adgang til konsulenter |
| ***Udviklerne*** | Entusiasme |  | Hurtige delresultater kan bevare entusiasmen |
| ***Resultatet*** | Lille overskueligt system | Ønske om høj kvalitet | Kvalitet øges med dygtige folk og ekstern kvalitetsvurdering |
| ***Brugerne*** |  | Ingen ægte brugere at snakke med | Studere lignende systemer  Find nogle brugere |
| ***Omgivelserne*** |  | Risiko for afbrydelser pga. andre opgaver | Trinvist forløb, modulært design  Hurtigt færdig |
|  | ***Projektets strategi begrundet i projektets særlige mål og vilkår*** | | |
| ***Sammenfatning*** | Projektet skal have et trinvist forløb. For det første for hurtigt at prøve hele den nye metode, for det andet for at kunne justere ambitionsniveauet i tilfælde af afbrydelser, for det tredje for at bevare energien i projektet. | | |
| Projektet skal være udadvendt. Dels skal vi have inspiration og hjælp, så vi kan lære noget. Dels skal vi have kritik, så vi sikrer en høj kvalitet. | | |

**Eksempel på udfyld TURBO model med strategi.**