Uge 35 – projektstyring

Forberedelse findes under Planer i Itslearning, med en tilhørende læseguide.

Dagen dækker følgende Læringsmål:

*udviklingsbaseret viden om systemudviklingsmetoder og processers betydning for kvalitet i produkt og proces*

*anvende centrale principper til at udarbejde projektplaner samt vurdere og regulere dem hensigtsmæssigt*

*vurdere praksisnære problemstillinger og situationsbestemt vælge en procesmodel og systemudviklingsmetode*

Introduktion:

I dagens opgave skal vi starte med at lede teknik og værktøj fra sidste gang tilbage til systemudviklingsmetode. Efterfølgende dykker vi ned i fokusområdet opstart/projektstyring samt nøglebegreberne kompleksitet og usikkerhed og disse to begrebers store indflydelse på de valg man fortager sig i et udviklingsprojekt.

Udarbejde projekt planer, samt vurdere og regulere dem er taget direkte ud af læringsmålene, derfor har vi også fokus på det i dagens opgave.

# Dagens nøglebegreber

**Opstart/projektstyring (fokusområde)**

**Projektplan**

**Teknik, værktøj og metode**

**Kompleksitet**

**Usikkerhed**

# Opgave 1 teknik, værktøj og metode

Når vi taler om at vi benytter en metode, betyder det at vi bruger en sammenhængende række af teknikker. I rækken kan der godt være fx 2 teknikker, der er sidestillede og gensidigt påvirker hinanden, men tilsammen skal de så lede videre til den næste teknik. For at man kan tale om, at man har benyttet en metode, skal der således være sporbarhed mellem teknikkerne. Sporbarhed kan ses i, at det der er formålet med (og dermed også resultatet af) teknikken, kan ses i den efterfølgende teknik.

|  |  |
| --- | --- |
| Spørgsmål: | (billedet fra sidste gang) Sæt jeres teknikker op, så de danner en metode. Hvis det er nødvendig, tilrettes metoderne, så der er sporbarhed mellem teknikkerne. |
| Underspørgsmål: | * Hvad kan der ske, hvis der ikke er sporbarhed mellem teknikkerne? Hvad kan man bruge sporbarheden til, når man arbejder med de tilhørende værktøjer? |
| Fremgangsmåde: | Del bordet op i to grupper og løs opgaven uden at kigge ved hinanden.  Del det i er kommet frem til i hele gruppen. |
| Tidsramme: | 10 min i opdelt gruppe, 15 min hele gruppen. |

# Opgave 2 Projektstyring.

Dagens fokusområder er projektstyring, i de følgende opgaver skal i vurdere, hvor vigtigt projektstyring er for et projekt, samt prøve at udforme en projektplan selv. I skal tage denne viden med over og bruge den i jeres projekt.

|  |  |
| --- | --- |
| Spørgsmål: | Hvorfor er projektstyring vigtigt i et udviklingsprojekt |
| Underspørgsmål: | * Hvad er projektstyringens formål? * Hvad er projektstyringens udfordringer? * Hvordan håndteres kompleks tidsestimering? * Hvad er projektlederens forpligtelser? |
| Fremgangsmåde: | Tænk-par-del |
| Tidsramme: | Tænk 3 min, Par 5 min, Del 7 min |

## Opgave 2.01 Tidligere erfaringer med projektstyring

|  |  |
| --- | --- |
| Spørgsmål: | Hvordan gjorde i på første studieår? |
| Underspørgsmål: | * Hvordan lavede i projektstyring? * Hvad var jeres største udfordringer? * Hvordan håndterede I, hvis en task kom bagud? (gjorde I som bogen siger?) * Hvad er jeres erfaringer med tidsestimering? |
| Fremgangsmåde: | Bordet rundt, tag udgangspunkt i et projekt fra første studieår.  Skiftes til at svare på en af underspørgsmålene (alle skal, i gennem alle underspørgsmål) |
| Tidsramme: | 15 min |

## Opgave 2.02 projektplan og procesmodel

|  |  |
| --- | --- |
| Spørgsmål: | Hvordan passer de tre projektplanlægningstyper, som i har stiftet bekendtskab med til i dag, sammen med de forskellige typer af procesmodeller? |
| Underspørgsmål: | * Kan alle projektplanlægningstyper bruges til alle procesmodeller? * Er nogen bedre til andre? * Hvad vil passe bedst til jeres nuværende projekt? |
| Fremgangsmåde: | Tænk-par-del |
| Tidsramme: | Tænk 3 min, Par 5 min, Del 10 min |

## Opgave 2.03 andre måder at planlægge projekter på

|  |  |
| --- | --- |
| Spørgsmål: | Brug jeres ”mad google skills” til at finde andre projektplanlægningsværktøjer. |
| Underspørgsmål: | * Præsentere typerne for hinanden |
| Fremgangsmåde: | Research 20 minutter 2 og 2  Præsentere for hinanden vha. bordet rundt. |
| Tidsramme: | Research 20 min, præsentere 10 min |

## Opgave 2.04 Pert Chart med det Critical path, Gantt Chart

|  |  |
| --- | --- |
| Spørgsmål: | Lav projektplanlægningen for Asgers Terrasse. |
| Underspørgsmål: | * Lav et Pert Chart med critical path * Lav et Gantt Chart |
| Fremgangsmåde: | Del gruppen op i to, den ene gruppe laver Pert Chart, den anden laver Gantt  Del resultatet og erfaringen med at bruge de to typer, når tiden er gået.  det er ikke vigtigt at I bliver færdige, men at I erfare, hvordan værktøjerne er at benytte. |
| Tidsramme: | Lav chart 25 min, del erfaringer 10 min |

### Asgers Terrasse

|  |  |  |
| --- | --- | --- |
| Task | Time (days) | Predecessors |
| A. Grav huller til pæle | 1 | - |
| B. Støb stolpesko | 4 | A |
| C. Monter stolper i stolpesko | 2 | D, B |
| D. Sav stolper i rigtige længder | 1 | - |
| E. Sav terrassebrædder i rigtig længde | 1 | - |
| F. Monter terrassebrædder | 7 | E, H |
| G. Monter første lag reglar | 2 | C |
| H. Monter andet lag reglar | 1 | G |
| I. Sæt hegn fast på stolper | 1 | C |
| J. Byg trappe | 2 | - |
| K. Monter trappe | 1 | J |
| L. Læg Ukrudtsdug ud | 1 | A |

# Opgave 3 usikkerhed og kompleksitet

|  |  |
| --- | --- |
| Spørgsmål: | For at få en fælles forståelse af begreberne kompleksitet og usikkerhed, skal I prøve at kategorisere nedenstående udsagn:  **Bemærk: nogle af sætningerne kan tolkes på forskellige måder. Det vigtigste er derfor ikke hvor i placerer dem, men jeres argumenter for at gøre det. I kan således godt placere en sætning flere steder, hvis blot I kan forklare hvorfor.**     * Systemer skal bruges i mange afdelinger, der har modstridende, men kendte, ønsker til systemet * Systemet skal bruges i mange afdelinger, der måske har modstridende ønsker til systemet * Systemet skal laves som website og det har vi ikke prøvet før * Systemet skal laves som website og det har vi prøvet før * Der er brugere i mange forskellige tidszoner * Systemet skal integreres med flere andre systemer * Systemet skal både kunne give debitorafdelingen et overblik over skyldige fakturaer og kunderne en overblik over deres købshistorik * Vi skal lave et system ud fra et perspektiv vi ikke har arbejdet med før * Vi har ved opstarten af projektet endnu ikke afklaret hvad tidshorisonten eller de overordnede krav til systemet er |
| Underspørgsmål: | * En del usikkerheder og kompleksiteter kommer fra funktionalitetskrav, men hvor kan de ellers findes? |
| Fremgangsmåde: | Tænk-par-del |
| Tidsramme: | Tænk 3 min, Par 7 min del 10 min |

## Opgave 3.01 usikkerhed og kompleksitets betydning for projektet

|  |  |
| --- | --- |
| Spørgsmål: | Hvordan påvirker de fire nedenstående typer af projekter underspørgsmålene?  Fire typer projekter:   1. lav usikkerhed, høj kompleksitet 2. høj usikkerhed, høj kompleksitet 3. lav usikkerhed, lav kompleksitet 4. høj usikkerhed, lav kompleksitet |
| Underspørgsmål: | * valg af proces model? * planlægning af projektet (projektstyring)? * systemudviklingsmetoden? |
| Fremgangsmåde: | Bordet rundt |
| Tidsramme: | 20 min |